A határozati javaslat elfogadásához 
egyszerű többség szükséges!
5. Előterjesztés

HARC Község Önkormányzata KÉPVISELŐ-TESTÜLETÉNEK
2024. március 14. napján 1730 órakor tartandó rendes ülésére

Tárgy: Beszámoló a 2023. évi szociális alapellátás működéséről (étkeztetés)
Előterjesztő: Tóth Gábor polgármester

Készítette: Fehérné Makk Anita igazgatási ügyintéző 
Törvényességi ellenőrzést végezte: Herczig Viktória jegyző

Tisztelt Képviselő-testület!
A szociális igazgatásról és szociális ellátásokról szóló 1993. évi III. törvény 92/B. § d) pontja értelmében a személyes gondoskodást nyújtó szociális intézmény állami fenntartója többek között ellenőrzi és évente egy alkalommal értékeli a szakmai munka eredményességét. Harc községben a szociális étkeztetést saját intézményen keresztül látja el az Önkormányzat.
A fenti törvényi hivatkozásnak megfelelően elkészült a szociális étkeztetéssel kapcsolatos 2023. évet érintő beszámoló.
Beszámoló a 2023. évi szociális étkeztetésről
A szociális igazgatásról és szociális ellátásokról szóló többször módosított 1993. évi III. törvény 62.§-a alapján az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan, vagy átmeneti jelleggel nem képesek biztosítani.

Az étkeztetést, mint a személyes gondoskodás keretébe tartozó szociális alapszolgáltatást az önkormányzat biztosítja, részletes szabályait pedig a Szt. felhatalmazása alapján helyi rendeletben szabályozza.

Étkeztetést szociálisan rászorultként az jogosult igénybe venni, aki nyugdíjas, rokkantsági nyugdíjas, baleseti járadékos, rehabilitációs járadékban részesül, rendszeres szociális járadékos, rendszeres szociális segélyezett, mozgássérült, pszichiátriai vagy szenvedélybetegsége miatt saját étkeztetéséről gondoskodni nem tud, hajléktalan. 
A döntési jogkört a polgármester gyakorolja.

A szolgáltatás módja:

Harc községben elvitellel, vagy kiszállítással érhető el a szolgáltatás. Elvitel esetén az ellátást igénybe vevő személy az önkormányzat által az iskola épületében működtetett konyhán veheti át a napi egyszeri meleg ételt, a kiszállítást igénylők részére pedig az önkormányzat által foglalkoztatott falugondnok viszi ki az ételt. A veszélyhelyzetre tekintettel a 65 év felettiek részére minden esetben kiszállítással történt az étel biztosítása. 
Az ellátást igénybe vevőknek kell biztosítaniuk az éthordókat, illetve azok tisztántartásáról, fertőtlenítéséről maguknak kell gondoskodniuk. 
A szociális étkeztetés hétköznapokon történik. Hétvégén és az ünnepnapokon nincs étkeztetés.
Az igénybe vevők létszáma és a fogyasztott adagszám a 2023. évben az alábbiak szerint alakult:

	Hónapok
	Helyben étkezők száma
	Elvitellel étkezők száma
	Elvitellel étkezők fogyasztott adagszáma
	Kiszállítással étkezők száma
	Kiszállítással

étkezők fogyasztott adagszáma
	Összes

étkezők száma
	Összes  étkező

fogyasztott adagszáma

	Január
	0
	10
	121
	30
	550
	40
	671

	Február
	0
	12
	119
	30
	511
	42
	630

	Március
	0
	9
	107
	33
	587
	42
	694

	Április
	0
	7
	93
	32
	459
	39
	552

	Május
	0
	8
	106
	31
	575
	39
	681

	Június
	0
	7
	93
	35
	628
	42
	721

	Július
	0
	7
	60
	34
	595
	41
	655

	Augusztus
	0
	6
	64
	33
	603
	39
	667

	Szeptember
	0
	7
	80
	30
	547
	37
	627

	Október
	0
	7
	74
	29
	532
	36
	606

	November
	0
	8
	82
	29
	537
	37
	619

	December
	0
	6
	62
	31
	465
	37
	527

	2023.
	0
	94
	1061
	377
	6589
	471
	7650

	2022.
	0
	128
	1592
	332
	6170
	460
	7762

	2021.
	0
	110
	1477
	232
	4340
	342
	5817


A szolgáltatás biztosításának tárgyi háttere:

A meleg étel elkészítése Harc Község Konyháján az iskola épületében történik. A konyha kapacitása kb. 200 adag biztosítását teszi lehetővé. 2020. évben a konyha felújítása, korszerűsítése megtörtént.

Rendelkezik a Tolna Megyei Kormányhivatal Szekszárdi Kerületi Állategészségügyi és Élelmiszer-ellenőrző Hivatal által kiadott működési engedéllyel, a jogszabályok által előírt élelmiszer – higiéniai és szakmai követelményeknek megfelel. Diétás étkeztetést nem tud biztosítani. Diétás étel a Szekszárdi Közétkeztetési Kft-től kerül megvásárlásra 1 fő esetében.
A szolgáltatás biztosításának személyi háttere:

Szakmai létszám: 

· élelmezésvezető 1 fő

· szakács 1 fő

· konyhai kisegítő 1 fő, 
· 1 fő falugondnok, aki az ételkihordásban működik közre.

A szociális segítői irodai feladatok ellátása (Kölesdi Közös Önkormányzati Hivatal köztisztviselője által): szociális étkezés ellátásával kapcsolatos igények felvétele, a határozati döntés előkészítése és végrehajtása, nyilvántartások vezetése, napi igényjelzések követése.
A szolgáltatás díja:
A képviselő-testület a szociális étkeztetés intézményi térítési díját 2023. március 1-től 1.050 Ft/adag/nap összegben állapította meg. A 2023. évi számítások alapján a szociális ebéd önköltsége: 1.091,- Ft, melyből a norma értéke: 700,- Ft.
Felügyeleti ellenőrzés:

2023. évben hatósági ellenőrzés nem volt.
Kérem a beszámolót megvitatni és elfogadni szíveskedjenek.

Határozati javaslat:
…/2024. (III.14.) önkormányzati határozat

a 2023. évi szociális étkeztetésről szóló beszámoló elfogadásáról

Harc község Önkormányzata Képviselő-testülete a 2023. évi szociális étkeztetésről szóló beszámolót az előterjesztésben foglaltak szerint elfogadja.
Határidő: azonnal

Határozatról értesül: Irattár
Harc, 2024. március 6.








           Tóth Gábor sk.









polgármester

